લગ્નના રિસેપ્શનમાં જવાનું બને ત્યારે ઝીણી નજરે એક બાબત જોતાં રહેજો. લોકો પ્લેટ ભરીને વાનગીઓની ઢગલી કરે છે અને છેવટે અડધોઅડધ અન્ન છાંડે છે. આવો ગુનો ફોજદારી ગુનો નથી ગણાતો એથી કોઈ સજા થતી નથી. અન્નનું અપમાન એ બ્રહ્મનું અપમાન છે. ઈશ્વર હોય કે ન હોય, બ્રહ્મ (કોસ્મોસ) તો છે જ! લોકો મોટી સંખ્યામાં ભૂખે મરતા હોય ત્યારે અન્નનો આવો બગાડ દેશદ્રોહ ગણાવો જોઈએ. સુખી માણસ એટલે એવો માણસ, જે ખાય ઓછું ને બગાડે વધારે!